
ŠAKIŲ RAJONO SAVIVALDYBĖS  TARYBA

SPRENDIMAS

DĖL ILGALAIKIO MATERIALIOJO TURTO  PERDAVIMO LAIKINAI NEATLYGINTINAI VALDYTI IR NAUDOTIS ASOCIACIJAI ŠAKIŲ DZIUDO SPORTO KLUBUI „AUDRA“

2012 m. birželio 28 d. Nr. T-239
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 13 str. 1 d. 1 p., rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos Šakių dziudo sporto klubo „Audra“ 2012 m. gegužės 17 d. prašymą Nr. 12A-74 , nusprendžia:

1.
Perduoti asociacijai Šakių dziudo sporto klubui „Audra“ laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausantį ir šiuo metu rajono savivaldybės administracijos patikėjimo teise valdomą ilgalaikį materialųjį turtą – universalią dirbtinės dangos sporto aikštelę, kurios inventorinis Nr. 2801, įsigijimo vertė – 82537,00 Lt, likutinė vertė – 70844,40 Lt (2012-03-30), 2010 metais įrengtą prie Šakių dziudo sporto klubo „Audra“ Šakiuose, Kęstučio g. 9,  savarankiškosioms savivaldybės funkcijoms vykdyti – ikimokyklinio ugdymo, vaikų ir suaugusiųjų neformaliojo švietimo organizavimui, vaikų ir jaunimo užimtumo organizavimui bei kūno kultūros ir sporto plėtojimui, gyventojų poilsio organizavimui. 



2.
Įgalioti rajono savivaldybės administracijos direktorių sudaryti ir pasirašyti perduodamo ilgalaikio materialiojo turto panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas. 

